7.6.2014 Jurnalul Oficial al Uniunii Europene L 168/53 REGULAMENTUL DELEGAT (UE) NR. 610/2014 AL COMISIEI din 14 februarie 2014 de instituire a unei derogări de la Regulamentul (UE) nr. 1290/2013 al Parlamentului European și al Consiliului de stabilire a normelor de participare și diseminare pentru „Programul-cadru pentru cercetare și inovare (2014-2020) — Orizont 2020” în ceea ce priveşte întreprinderea comună ECSEL (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1290/2013 al Parlamentului European și al Consiliului din 11 decembrie 2013 de stabilire a normelor de participare și diseminare pentru „Programul-cadru pentru cercetare și inovare (2014-2020) — Orizont 2020” (), în special articolul 1 alineatul (3) litera (d), întrucât: (1) Regulamentul (UE) nr. 1291/2013 al Parlamentului European şi al Consiliului (') instituie Programul-cadru pentru cercetare şi inovare (2014-2020) („Orizont 2020”) şi prevede participarea Uniunii la parteneriate public-privat, inclusiv în cadrul întreprinderilor comune, în domenii-cheie în care cercetarea şi inovarea ar putea contribui la obiectivele mai ample ale Uniunii în materie de competitivitate și la abordarea provocărilor societale. (2) Participarea la acţiuni indirecte în cadrul Orizont 2020 ar trebui să respecte dispozițiile Regulamentului (UE) nr. 1290/2013. Cu toate acestea, pentru a se ține seama de cerințele specifice de funcționare ale întreprinderilor comune înființate în temeiul articolului 187 din tratat în domeniul componentelor şi al sistemelor electronice, prerogativa de a adopta acte în conformitate cu articolul 290 din tratat a fost delegată Comisiei pentru întreaga durată a Programului-cadru „Orizont 2020”, cu scopul de a permite organismelor de finanțare din acest sector să aplice rate de rambursare diferite pentru finanțarea din partea Uniunii în cazurile în care unul sau mai multe state membre cofinanțează un participant sau o acțiune. (3) Întreprinderea comună ECSEL a fost înființată prin Regulamentul (CE) nr. 561/2014 al Consiliului (') pentru o perioadă care se încheie la 31 decembrie 2024, pentru a pune în aplicare o inițiativă tehnologică comună (ITC) în domeniul componentelor și al sistemelor electronice. (4) Au fost identificate cerințe specifice de funcționare în ceea ce priveşte cofinanțarea de către statele membre, precum şi aplicabilitatea normelor naţionale de finanțare. (5)  Având în vedere respectivele cerințe de funcționare, este necesar să se prevadă o derogare de la ratele unice de rambursare menționate la articolul 28 alineatul (3) din Regulamentul (UE) nr. 1290/2013, în cazurile în care unul sau mai multe state membre cofinanțează un participant sau o acţiune, pentru a permite aplicarea unei rate de rambursare a finanțării din partea Uniunii în funcție de tipul de participant și de tipul de acțiune. Rata de rambur- sare ar trebui să depindă de tipul de participant şi de tipul de acţiune, pentru a facilita cooperarea transfrontalieră, îndeosebi cu întreprinderile mici şi mijlocii şi cu entitățile juridice nonprofit, în condițiile obţinerii unui nivel optim de efect de pârghie asupra investițiilor private, ADOPTĂ PREZENTUL REGULAMENT: Articolul 1 Prin derogare de la articolul 28 alineatul (3) din Regulamentul (UE) nr. 1290/2013, întreprinderea comună ECSEL poate aplica rate de rambursare diferite pentru finanțarea acordată de Uniune în cadrul unei acţiuni, în funcţie de tipul de parti- cipant şi de tipul de activitate, în cazul în care unul sau mai multe state membre cofinanțează un participant sau acțiunea respectivă. () JOL347,20.12.2013, p. 81. () Regulamentul (UE) nr. 1291/2013 al Parlamentului European şi al Consiliului din 11 decembrie 2013 de instituire a Programului-cadru pentru cercetare și inovare (2014-2020) — Orizont 2020 și de abrogare a Deciziei nr. 1982/2006/CE (JO L 347, 20.12.2013, p. 104). () Regulamentul (UE) nr. 561/2014 al Consiliului din 6 mai 2014 privind înființarea întreprinderii comune ECSEL (JO L 169, 7.6.2014, p-152).